**PRODUŽENI BORAVAK**

Program produženog boravka provodi se:

* od 12,00 do 14,00 sati učenici provode slobodno vrijeme (objed, odmor), a
* od 14,00 do 17,00 sati za učenike je organiziran odgojno-obrazovni rad.

Prioritet pri uključivanju u program produženi boravak imaju:

* djeca obaju zaposlenih roditelja ili zaposlenoga samohranog roditelja koja koriste pravo na novčanu pomoć u sustavu socijalne skrbi;
* djeca invalida Domovinskog rata ako je drugi roditelj zaposlen;
* djeca s teškoćama u razvoju;
* djeca bez roditelja ili zanemarenoga roditeljskog staranja;
* djeca koja žive u teškim zdravstvenim i socijalnim uvjetima;
* djeca koja primaju dječji doplatak.

Dokumente s dokazima o ispunjavanju navedenih uvjeta roditelji, odnosno staratelji učenika, dostavljaju školi.

**Jedinstven mjesečni iznos** sudjelovanja roditelja učenika s prebivalištem na području Grada Zagreba u cijeni programa produženog boravka iznosi **200,00 kuna**. Utvrđeni iznos plaća se za 10 mjeseci (rujan - lipanj), a eventualni izostanka učenike ne utječe na cijenu.

Olakšice u plaćanju imaju roditelji učenika s prebivalištem na području Grada Zagreba za:

* dijete invalida (100% i 90%) - oslobađa se obaveze sudjelovanja u cijeni programa;
* dijete invalida (od 80% do 60%) - plaća 50% od iznosa sudjelovanja u cijeni programa;
* dijete invalida (50% i manje) - plaća 75% od iznosa sudjelovanja u cijeni programa;
* treće i svako daljnje dijete iste obitelji u programu produženog boravka - oslobađa se obveze sudjelovanja u cijeni programa;
* drugo dijete iste obitelji u programu produženog boravka - plaća 75% od iznosa sudjelovanja u cijeni programa;
* dijete samohranog roditelja - plaća 75% od iznosa sudjelovanja u cijeni programa;
* dijete čija se obitelj koristi pravom na zajamčenu minimalnu naknadu u sustavu socijalne skrbi oslobađa se obveze sudjelovanja u cijeni programa.

Iznos sudjelovanja roditelja učenika u cijeni programa utvrđuje se na temelju dokumentacije koju dostavljaju roditelji za svaku školsku godinu.

Škola će utvrditi pravo na olakšicu na temelju sljedećih dokaza:

* 1. dokaz o prebivalištu djeteta (uvjerenje MUP-a o prebivalištu djeteta ili pisana privola roditelja da gradska školska ustanova može sama – preko nadležnog gradskog ureda provjeriti podatak o prebivalištu djeteta u evidenciji prebivališta i boravišta građana);
  2. dokaz o samohranosti roditelja (rodni list djeteta, smrtni list za preminulog roditelja/staratelja ili potvrda o nestanku drugog roditelja/staratelja ili rješenje Centra za socijalnu skrb o privremenom uzdržavanju djeteta);
  3. dokaz o statusu osobe s invaliditetom i postotku invalidnosti (rješenje o statusu invalida Domovinskog rata s podatkom o postotku invalidnosti, odnosno rješenje o statusu osobe s invaliditetom i postotku invalidnosti);
  4. dokazi o pravu na zajamčenu minimalnu naknadu (rješenje Centra za socijalnu skrb o pravu na zajamčenu minimalnu naknadu).

Ako roditelj učenika ostvaruje olakšicu po više osnova, primjenjuje se jedna olakšica koja je za roditelja najpovoljnija.

Za učenike u produženom boravku škola organizira konzumaciju triju obroka (mliječni obrok, ručak i užinu). Dnevnu cijenu obroka određuje Gradski ured za obrazovanje, kulturu i šport. Cijena mliječnog obroka iznosi 3,50 kune, ručka 9,00 kuna ,a užine 2,00 kune. Učenici ostvaruju pravo na sufinanciranje obroka sukladno utvrđenim kriterijima i mjerilima iz programa javnih potreba u osnovnom odgoju i obrazovanju Grada Zagreba za 2015. godinu.

**Pravo na besplatni: mliječni obrok, ručak i užinu** imaju učenici:

– čija je obitelj korisnik zajamčene minimalne naknade;

– čiji su roditelji (odnosi se na oba roditelja, odnosno samohranog roditelja) nezaposleni i redovno su prijavljeni Zavodu za zapošljavanje ili zadnja dva mjeseca nisu primili plaću;

– djeca invalida Domovinskog rata;

– djeca osoba s invaliditetom (100% i 90%),

**Učenici koji primaju dječji doplatak imaju pravo na sufinancirane obroke**, i to na:

Sufinanciranje cijene mliječnog obroka ove kategorije korisnika prehrane provodi se na temelju rješenja, uvjerenja ili potvrde HZMO o pravu na dječji doplatak, i to:

– uz popust od 86,00%, odnosno cijena iznosi 0,70 kuna, za korisnike koji ostvaruju dječji doplatak po članku 17/1., 21/1. i 21/2. (osnovica članak 17/1.) i članku 22. Zakona o doplatku za djecu (Narodne novine 94/01, 138/06, 107/07, 37/08, 61/11 i 112/12);

– uz popust od 65,00 %, odnosno cijena iznosi 1,75 kuna, za korisnike koji ostvaruju dječji doplatak po članku 17/2. i članku 21/1. i 21/2. (osnovica članak 17/2.) Zakona o doplatku za djecu;

– uz popust od 50,00 %, odnosno cijena iznosi 2,50 kuna, za korisnike koji ostvaruju dječji doplatak po članku 17/3. i članku 21/1. i 21/2. (osnovica članak 17/3.) Zakona o doplatku za djecu.

Sufinanciranje cijene ručka ove kategorije korisnika prehrane (uz uvjet da su uključeni u produženi boravak) provodi se na temelju rješenja, uvjerenja ili potvrde HZMO o pravu na dječji doplatak, i to:

– uz popust od 85,56%, odnosno cijena iznosi 1,30 kuna, za korisnike koji ostvaruju dječji doplatak po članku 17/1., 21/1. i 21/2. (osnovica članak 17/1.) i članku 22. Zakona o doplatku za djecu;

– uz popust od 63,89%, odnosno cijena iznosi 3,25 kuna, za korisnike koji ostvaruju dječji doplatak po članku 17/2. i članku 21/1. i 21/2. (osnovica članak 17/2.) Zakona o doplatku za djecu.

– uz popust od 50,00%, odnosno cijena iznosi 4,50 kuna, za korisnike koji ostvaruju dječji doplatak po članku 17/3. i članku 21/1. i 21/2. (osnovica članak 17/3.) Zakona o doplatku za djecu.

Sufinanciranje cijene užine ove kategorije korisnika prehrane (uz uvjet da su uključeni u produženi boravak) provodi se uz popust od 20,00%, odnosno cijena za korisnika iznosi 2,00 kune.

Roditelj učenika plaća cijenu prehrane mjesečno temeljem uplatnica koje izdaju škole.Dokumentaciju za stjecanje spomenutih prava roditelj odnosno staratelj dužan je dostaviti u školu (u fotokopiji) do **14.09.2015.** godine u tajništvo u škole.

Ravnateljica:

\_\_\_\_\_\_\_\_\_\_\_\_\_\_\_\_\_\_\_\_

Branka Smolković Cerovski, mag. prim. educ.